b'\n_START_ARTICLE_\nZbe\xc5\xbei!\n_START_SECTION_\nVsebina\n_START_PARAGRAPH_\nMedtem ko govori s svojim dekletom po telefonu in hodi po predmestnih ulicah pozno pono\xc4\x8di, temnopoltega Andrea Haywortha ugrabi neznan napadalec._NEWLINE_Nekaj mesece kasnejev temnopolti fotograf Chris Washington in njegova belopolta punca Rose Armitage odideta na obisk k njenim star\xc5\xa1em, nevrologu Deanu in psihiatrinji Missy. Rose mu pove, da \xc4\x8deprav \xc5\xa1e ni imela temnopoltega fanta, ga bodo zagotovo dobro sprejeli. Tam star\xc5\xa1a in Rosin brat Jeremy lepo sprejmejo Chrisa, vendar njega zelo preseneti vedenje temnopoltega oskrbnika posestva Walterja in slu\xc5\xbekinje Georgine. Tisto no\xc4\x8d Chris pripoveduje Missy o svoji mami, ki je umrla med ropom, ko je bil on star le enajst let. Po pogovoru ga Missy hipnotizira, ga paralizira in njegovo zavest po\xc5\xa1lje v prostor, ki ga imenuje \xc2\xbbpotla\xc4\x8deni prostor\xc2\xab. Chris se naslednje jutro zbudi v svoji postelji in je najprej prepri\xc4\x8dan, da je imel le no\xc4\x8dno moro, vendar ugotovi, da ga je Missy zares hipnotizirala, saj je prenehal kaditi._NEWLINE_Gosti prispejo na Armitagovo dru\xc5\xbeinsko sre\xc4\x8danje, kjer predvsem starej\xc5\xa1i belci z zanimanjem spoznavajo Chrisa. Tam spozna Logana Kinga, ki se mu zdi zelo znan, kljub temu, da se zelo \xc4\x8dudno obna\xc5\xa1a. Chris pokli\xc4\x8de svojega najbolj\xc5\xa1ega prijatelja, varnostnika Rodneya \xc2\xbbRoda\xc2\xab\xc2\xa0Williamsa in mu pove o svoji hipnozi ter o nenavadnem obna\xc5\xa1anju tukaj\xc5\xa1njih \xc4\x8drncev. Kasneje sku\xc5\xa1a fotografirati Logana, vendar se vklopi bliskavica, zaradi katere Logan do\xc5\xbeivi napad, za\xc4\x8dne krvaveti iz nosu ter histeri\xc4\x8dno kri\xc4\x8dati na Chrisa \xc2\xbbZbe\xc5\xbei!\xc2\xab. Dean pojasni, da je Logan do\xc5\xbeivel epilepti\xc4\x8dni napad, vendar Chris ni prepri\xc4\x8dan. Chris in Ros odideta na sprehod, kjer Chris prepri\xc4\x8da Rose, da odide z njim. Medtem Dean vodi skrivnostno tombolo s Chrisovo sliko v ozadju, kjer slepi Jim Hudson osvoji glavno nagrado._NEWLINE_Med pripravljanjem na odhod po\xc5\xa1lje Chris Loganovo fotografijo Rodu, kateri ga prepozna kot Andrea Haywortha, ki je izginil pred nekaj meseci. Chris prav tako najde Rosine fotografije iz prej\xc5\xa1njih razmerij s \xc4\x8drnci, skupaj z Walterjem in Georgino. Vztraja, da morata takoj oditi, vendar ga ona skupaj z dru\xc5\xbeino zaustavi. Chris sku\xc5\xa1a pobegniti, vendar je nemo\xc4\x8den zaradi Missyjine hipnoze. Roda zaskrbi, ker ne more ve\xc4\x8d priklicati Chrisa, zato prijavi njegovo izginotje policistom, ki pa se le nor\xc4\x8dujejo iz njega._NEWLINE_Chris se zbudi privezan na stol. Video mu razlo\xc5\xbei, da dru\xc5\xbeina sku\xc5\xa1a dose\xc4\x8di neke vrste nesmrtnost, tako da Dean presadi dele mo\xc5\xbeganov iz svojih ostarelih prijateljev v mlade \xc4\x8drnce, ki jih izbere Rose, Missy pa psihi\xc4\x8dno pripravi. Jim Hudson \xc5\xbeeli uporabiti Chrisa kot zajedavec, da bi si tako lahko povrnil vid, medtem ko bo Chrisova zavest ostala v \xc2\xbbpotla\xc4\x8denem prostoru\xc2\xab\xc2\xa0do konca \xc5\xbeivljenja. Ko Chris vpra\xc5\xa1a \xc2\xbbZakaj \xc4\x8drnci?\xc2\xab, mu Jim odgovori, da so ti najprimernej\xc5\xa1i. Chris si v u\xc5\xa1esa skrivoma vtakne polnilo iz stola, kar blokira hipnoti\xc4\x8dni ukaz, ki bi ga spravil v nezavest. Preseneti Jeremya in ga udari po glavi, Deana zabode v vrat z jelenjimi rogovi in za\xc5\xbege operativno sobo, v kateri je Jim, \xc5\xbee pripravljen na presaditev. Missy nato zabode Chrisa v roko, vendar jo on med prerivanjem ubije, nazadnje ubije \xc5\xa1e Jeremyja, ki je medtem pri\xc5\xa1el k sebi._NEWLINE_Ko se Chris odpelje, Rose izjavi, da v Walterju in Georgini \xc5\xbeivita njena stara star\xc5\xa1a. Chris povozi Georgino in jo vzame v avto, saj se po\xc4\x8duti krivega za mamino smrt. Georgina se zbudi in povzro\xc4\x8di prometno nesre\xc4\x8do, v kateri tudi umre. Rose in Walter dohitita Chrisa, vendar Chris Walterja fotografira z bliskavico, kar osvobodi pravo Walterjevo osebnost. Walter ustreli Rose, nato pa ubije \xc5\xa1e sebe. Chris pride do \xc5\xa1e vedno \xc5\xbeive Rose in jo pri\xc4\x8dne daviti, vendar se ne more pripraviti do tega, da bi jo ubil. V tistem se pripelje policijski avto. Rose za\xc4\x8dne klicati na pomo\xc4\x8d, v upanju da bo Chris spoznan kot napadalec, vendar se izka\xc5\xbee, da je pri\xc5\xa1el Rod s svojim slu\xc5\xbebenim vozilom. Chris in Rod se odpeljeta, Rose pa podle\xc5\xbee strelni rani.'